འོ།  ། གཉིས་པ་དཀོན་མཆོག་སྤྱི་ལ་མཆོད་པ་བྱ་བ་ནི།  དང་པོ་བླ་མ་ལ་ཕྱག་བྱ༑  དེ་ནས་ཡི་དམ་ལ།  དེ་ནས་བུངྔྷ་ལ།  དེ་ནས་བྱང་སེམས་ལ་ཕྱག་བྱ།  དེ་ནས་མཆོད་པ་དང་།  མཎྜལ་དང་པོ་དབུལ།  ཡན་ལག་བདུན་པ་རྒྱས་པའམ་བསྡུས་པ་གང་རུང་བ་ཞིག་བྱས་ལ།  འདོད་པའི་དོན་གང་སྒྲུབ་པ་དེ་ལ་གསོལ་བ་དྲག་ཏུ་གདབ་བོ།  ། གསུམ་པ་རྗེ་བཙུན་མ་ལ་གསོལ་བ་གདབ་པ་ལ་གསུམ་སྟེ།  དང་པོ་རྗེ་བཙུན་མའི་རྟེན་མདུན་དུ་བཤམས་ལ།  དེའི་ཐུགས་ཀ་ནས་འོད་འཕྲོས་པས་པོ་ཏ་ལ་ནས་ཡེ་ཤེས་པ་སྤྱན་དྲངས་ལ་གཉིས་སུ་མེད་པར་བསྟིམ་མོ།  ། ཡང་ཐུགས་ཀ་ནས་འོད་འཕྲོས་པས་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་རྗེ་བཙུན་མའི་རྣམ་པར་སྤྱན་དྲངས་ལ་བསྟིམ་མོ།  ། དེ་ནས་དུས་གསུམ་སངས་རྒྱས་ཐམས་ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་ཐམས་ཅད་ཀྱི་ངོ་བོར་མོས་པར་བྱས་ཏེ།  ངག་ཏུ།  གློག་དང་འདྲ་བའི་སྤྱན་མངའ་མ།  །  དཔའ་མོ་ཏཱ་རེ་ཏུཏྟཱ་རེ།  ། སངས་རྒྱས་ཞལ་གྱི་པདྨ་ཡི།  ། གེ་སར་ལས་བྱུང་ཁྱོད་ལ་འདུད༑ ༑ སྟོན་ཀའི་ཟླ་བ་རྒྱས་པ་ཡི།  ། དཀྱིལ་འཁོར་དང་མཚུངས་ཞལ་མངའ་མ༑ ༑ མཆོག་སྦྱྀན་ཕྱག་རྒྱ་ཨུཏྤ་ལ།  ། བསྣམས་མ་ཁྱོད་ལ་ཕྱག་འཚལ་ལོ།  ། འཁོར་བའི་གཟེབ་ལས་ཏུ་རེ་ཡི།  ། སྭཱ་ཧཱས་ཉོན་མོངས་ཞི་བར་མཛོད།  ། ཨོཾ་གྱི་ངོ་བོ་ཉིད་ཀྱིས་ནི།  ། ཚངས་པའི་སྒོ་འབྱེད་ཁྱོད་ལ་འདུད།  ། འཇིགས་པ་ཆེན་པོ་བརྒྱད་ལས་ནི༑ ༑ འཇིག་རྟེན་ཐམས་ཅད་སྐྱོབ་པར་མཛད།  ། ཀུན་གྱི་མ་རུ་གྱུར་པ་ཡི།  ། སྒྲོལ་མ་ཡུམ་ལ་ཕྱག་འཚལ་ལོ།  ། ཞེས་པས་ཕྱག་བྱ།  དེ་ནས་མཆོད་པ་དབུལ་བ་ནི་ངག་ཏུ།  དྲི་མེད་གཙང་ཞིང་ཡན་ལག་བརྒྱད་ལྡན་ཆུ།  ། ཐང་སྐྱེས་ཆུ་སྐྱེས་ཆུ་ཆེན་མེ་ཏོག་བཅས།  ། དྲི་ཞིམ་ཡིད་འོང་མཆོད་ཡོན་དམ་པ་འདི།  ། རྒྱལ་བ་སྐྱེད་པའི་ཡུམ་ལ་མཆོད་པར་བགྱི།  ། གུ་རུ་ཏཱ་རཱ་བཛྲ་ཨརྒྷཾ་པཱུ་ཛ་ཨཱཿཧཱུྃ།  དུས་གསུམ་རྒྱལ་བའི་དབུ་ལ་མཆོད་འབུལ་མ།  ། པུཥྤེ་དཀར་མོ་ཞལ་གཅིག་ཕྱག་གཉིས་མ།  ། ཐང་སྐྱེས་ཆུ་སྐྱེས་མེ་ཏོག་བཀོད་མང་བསྣམས།  ། རྒྱལ་བ་སྐྱེད་པའི་ཡུམ་ལ་མཆོད་པར་བགྱི༑ ༑ གུ་རུ་ཏཱ་རཱ་བཛྲ་པུཥྤེ་པཱུ་ཛ་ཨཱཿཧཱུྃ།  དུས་གསུམ་རྒྱལ་བའི་ཤངས་ལ་མཆོད་འབུལ་མ།  ། སྤོས་མ་དུད་ཁ་ཞལ་གཅིག་ཕྱག་གཉིས་མ།  ། ལྷན་སྐྱེས་སྦྱར་དང་ཡོངས་གྱུར་སྤོས་ཁང་བསྣམས།  ། རྒྱལ་བ་སྐྱེད་པའི་ཡུམ་ལ་མཆོད་པར་བགྱི།  ། གུ་རུ་ཏཱ་རཱ་བཛྲ་ངྷཱུ་པེ་པཱུ་ཛ་ཨཱཿཧཱུྃ།  དུས་གསུམ་རྒྱལ་བའི་སྤྱན་ལ་མཆོད་འབུལ་མ།  །  དཱི་པཾ་དམར་སྐྱ་ཞལ་གཅིག་ཕྱག་གཉིས་མ།  ། ཉི་ཟླ་རིན་ཆེན་སྣང་གསལ་སྣ་ཚོགས་བསྣམས།  ། རྒྱལ་བ་སྐྱེད་པའི་ཡུམ་ལ་མཆོད་པར་བགྱི།  ། གུ་རུ་ཏཱ་རཱ་བཛྲ་ཨཱ་ལོ་ཀེ་པཱུ་ཛ་ཨཱཿཧཱུྃ།  དུས་གསུམ་རྒྱལ་བའི་ཐུགས་ལ་མཆོད་འབུལ་མ།  ། དྲི་མ་ལྗང་གུ་ཞལ་གཅིག་ཕྱག་གཉིས་མ།  ། ཨ་ཀར་ཙནྡན་ག་པུར་དུང་ཆོས་བསྣམས།  །  རྒྱལ་བ་སྐྱེད་པའི་ཡུམ་ལ་མཆོད་པར་བགྱི།  ། གུ་རུ་ཏཱ་རཱ་བཛྲ་གནྡྷེ་པཱུ་ཛ་ཨཱཿཧཱུྃ།  དུས་གསུམ་རྒྱལ་བའི་ལྗགས་ལ་མཆོད་འབུལ་མ།  ། རོ་མ་དམར་མོ་ཞལ་གཅིག་ཕྱག་གཉིས་མ།  ། རོ་དང་བཅུད་ལྡན་ལྷ་རྫས་ཞལ་ཟས་བསྣམས།  ། རྒྱལ་བ་སྐྱེད་པའི་ཡུམ་ལ་མཆོད་པར་བགྱི།  ། གུ་རུ་ཏཱ་རཱ་བཛྲ་ནཻ་ཝི་དྱེ་པཱུ་ཛ་ཨཱཿཧཱུྃ།  དུས་གསུམ་རྒྱལ་བའི་སྙན་ལ་མཆོད་འབུལ་མ།  ། སྒྲ་མ་སྔོན་མོ་ཞལ་གཅིག་ཕྱག་གཉིས་མ།  །  པི་ཝང་གླིང་བུ་སིལ་སྙན་སྣ་ཚོགས་བསྣམས།  ། རྒྱལ་བ་སྐྱེད་པའི་ཡུལ་ལ་མཆོད་པར་བགྱི།  ། གུ་རུ་ཏཱ་རཱ་བཛྲ་ཤབྡ་པཱུ་ཛ་ཨཱཿཧཱུྃ།  ས་གཞི་སྤོས་ཀྱིས་བྱུགས་ཤིང་ཆག་ཆག་བཏབ།  ། རི་རབ་གླིང་བཞི་ལེགས་པར་བརྒྱན་པ་འདི།  ། སངས་རྒྱས་ཞིང་དུ་དམིགས་ནས་ཕུལ་བ་ཡིས།  ། འགྲོ་ཀུན་རྣམ་དག་ཞིང་དུ་སྐྱེ་བར་ཤོག། གུ་རུ་ཏཱ་རཱ་བཛྲ་མཎྜལ་པཱུ་ཛ་ཨཱཿཧཱུྃ།  དེ་ནས་རྗེ་བཙུན་མ་ལ་བློ་བཀལ་བའི་དད་གུས་ཀྱི་བསམ་པ་རྩེ་གཅིག་པས་བསྟོད་པ་ཚར་གཉིས་འདོན་དེ་ནས་དགེ་སློང་མ་དཔའ་མོས་མཛད་པའི་ཡན་ལག་བདུན་པ་ཚར་གཅིག་བྱ་སྟེ།  རྗེ་བཙུན་འཕགས་མ་སྒྲོལ་མ་དང་།  ། ཕྱོགས་བཅུ་དུས་གསུམ་བཞུགས་པ་ཡི།  ། རྒྱལ་བ་སྲས་བཅས་ཐམས་ཅད་ལ།  ། ཀུན་ནས་དང་བས་ཕྱག་འཚལ་ལོ།  ། མེ་ཏོག་བདུག་སྤོས་མར་མེ་དྲི༑ ༑ ཞལ་ཟས་རོལ་མོ་ལ་སོགས་པ།  ། དངོས་འབྱོར་ཡིད་ཀྱིས་སྤྲུལ་ནས་འབུལ༑ ༑ འཕགས་མའི་ཚོགས་ཀྱིས་བཞེས་སུ་གསོལ།  ། ཐོག་མ་མེད་ནས་ད་ལྟའི་བར།  ། མི་དགེ་བཅུ་དང་མཚམས་མེད་ལྔ།  ། སེམས་ནི་ཉོན་མོངས་དབང་གྱུར་པའི།  ། སྡིག་པ་ཐམས་ཅད་བཤགས་པར་བགྱི།  ། (《¡¶ལུ》¡+ཕྱོགས་བཅུ་རྫོགས་པའི་སངས་རྒྱས་དང་། ། )ཉན་ཐོས་རང་རྒྱལ་བྱང་ཆུབ་སེམས།  ། སོ་སོ་སྐྱེ་བོ་ལ་སོགས་པའི༑ ༑ ∶¡Ãརྒྱུ་དང་འབྲས་བུས་བསྡུས་པ་ཡི།  ། (《¡¶ཞ》¡དུས་གསུམ་དགེ་བ་ཅི་བསགས་པ༑  ༑ )བསོད་ནམས་ལ་ནི་བདག་ཡི་རངས།  ། སེམས་ཅན་རྣམས་ཀྱི་བསམ་པ་དང་༑ ༑ བློ་ཡི་བྱེ་བྲག་ཇི་ལྟ་བར།  ། ཆེ་ཆུང་ཐུན་མོང་ཐེག་པ་ཡི།  ། ཆོས་ཀྱི་འཁོར་ལོ་བསྐོར་དུ་གསོལ།  ། འཁོར་བ་ཇི་སྲིད་མ་སྟོངས་བར།  ། མྱ་ངན་མི་འདའ་ཐུགས་རྗེ་ཡིས།  ། སྡུག་བསྔལ་རྒྱ་མཚོར་བྱིང་བ་ཡི།  ། སེམས་ཅན་རྣམས་ལ་གཟིགས་སུ་གསོལ༑ ༑ བདག་གིས་བསོད་ནམས་ཅི་བསགས་པ།  ། ཐམས་ཅད་བྱང་ཆུབ་རྒྱུར་གྱུར་ནས།  ། རིང་པོར་མི་ཐོགས་འགྲོ་བ་ཡི།  ། འདྲེན་པའི་དཔལ་དུ་བདག་གྱུར་ཅིག༑ ཅེས་པའི་ཡན་ལག་བདུན་པ་བྱའོ།  ། དེ་ནས་རང་དང་མདུན་གྱི་རྗེ་བཙུན་མ་དམིགས་པ་གསལ་བར་བྱས་ལ།  རྩ་སྔགས་ཡི་གེ་བཅུ་པ་གསུམ་བརྒྱ་བགྲང་ངོ་༑ ༑ དེ་ཡང་ནད་ཞི་བར་འདོད་ན་ཨོཾ་ཏཱ་རེ་ཏུཏྟཱ་རེ་ཏུ་རེ་སརྦ་གྲ་ཧེ་བྷྱཿཤཱནྟིཾ་ཀུ་རུ་སྭཱ་ཧཱ།  ཞེས་བརྗོད།  དེ་བཞིན་དུ་གདོན་ཞི་བར་འདོད་ན།  སརྦ་དུཥྟཱ་ན་བྷྱཿཤཱནྟིཾ་ཀུ་རུ་སྭཱ་ཧཱ།  ཞེས་བརྗོད།  བགེགས་(《¡¶ལུ》¡གདོན་)ཞི་བར་འདོད་ན་སརྦ་བི་གྷྱནཱ་བྷྱཿཤཱནྟིཾ་ཀུ་རུ་སྭཱ་ཧཱ།  ཞེས་བརྗོད།  རིམས་ནད་ཞི་བར་འདོད་ན་སརྦ་ཛྭ་རི་བྷྱཿཤཱནྟིཾ་ཀུ་རུ་སྭཱ་ཧཱ།  དུས་མིན་འཆི་བ་ལ།  ཨ་ཀཱ་ལ་མྲྀ་ཏྱུ།  ལྟས་ངན་པ་ལ།  དུརྨཱི་ཏ།  རྨི་ལམ་ངན་པ་ལ།  དུརྶོཔྣི།  རྣམ་གཡེང་ལ།  ཙིཏྟ་ཀུ་ལེ་བྷྱཿཞེས་བརྗོད།  དགྲ་དང་ཆོམ་རྐུན་ཉེར་འཚེ་ཞི་བར་འདོད་ན།  ཨོཾ་ཏཱ་རེ་ཏུཏྟཱ་རེ་ཏུ་རེ་སརྦ་ཨུ་བ་དྲ་བེ་བྷྱཿཤཱནྟིཾ་ཀུ་རུ་སྭཱ་ཧཱ།  ཞེས་བརྗོད།  དེ་ནས་རྗེ་བཙུན་མ་ལ་བརྩེ་གཅིག་ཏུ་དམིགས་ལ་ཡི་གེ་གཉིས་ཀྱི་སྦྱོར་བ་བླ་མ་ཁ་ཆེ་བའི་གདམས་ངག་ཏཱ་རེ་ཞེས་པ་སུམ་བརྒྱ་བརྗོད།  དེ་ནས་མཎྜལ་ཕུལ་ལ་གསོལ་བ་གདབ་སྟེ།  རྗེ་བཙུན་བཅོམ་ལྡན་འདས་མ་ཐུགས་རྗེ་ཅན།  ། བདག་དང་མཐའ་ཡས་སེམས་ཅན་ཐམས་ཅད་ཀྱི།  ། སྒྲིབ་གཉིས་བྱང་ནས་ཚོགས་གཉིས་ཡོངས་རྫོགས་ཏེ།  ། རྫོགས་པའི་སངས་རྒྱས་འཐོབ་པར་མཛད་དུ་གསོལ།  ། དེ་མ་ཐོབ་ཀྱི་ཚེ་རབས་ཀུན་ཏུ་ཡང་།  ། ལྷ་དང་མི་ཡི་བདེ་བ་མཆོག་ཐོབ་ནས།  ། ཐམས་ཅད་མཁྱེན་པ་སྒྲུབ་པར་བྱེད་པ་ཡི།  ། བར་ཅད་གདོན་བགེགས་རིམས་དང་ནད་ལ་སོགས།  ། དུས་མིན་འཆི་བར་གྱུར་པ་སྣ་ཚོགས་དང་༑ ༑ རྨི་ལམ་ངན་དང་མཚན་མ་ངན་པ་དང་།  ། འཇིགས་པ་བརྒྱད་སོགས་ཉེ་བར་འཚེ་བ་རྣམས།  ། མྱུར་དུ་ཞི་ཞིང་མེད་པར་མཛད་དུ་གསོལ།  ། འཇིག་རྟེན་འཇིག་རྟེན་ལས་ནི་འདས་པ་ཡི།  ། བཀྲ་ཤིས་བདེ་ལེགས་ཕུན་སུམ་ཚོགས་པ་རྣམས༑ ༑ འཕེལ་ཞིང་རྒྱས་ནས་བསམ་པའི་དོན་རྣམས་ཀུན།  ། འབད་མེད་ལྷུན་གྱིས་གྲུབ་པར་མཛད་དུ་གསོལ།  ། སྒྲུབ་ལ་བརྩོན་ཞིང་དམ་ཆོས་འཕེལ་བ་དང་།  །  རྟག་ཏུ་ཁྱེད་སྒྲུབ་ཞལ་མཆོག་མཐོང་བ་དང་།  ། སྟོང་ཉིད་དོན་རྟོགས་བྱང་སེམས་རིན་པོ་ཆེ།  ། ཡར་ངོའི་ཟླ་ལྟར་འཕེལ་བཞིན་རྒྱས་པར་མཛོད།  ། ཞེས་གསོལ་བ་གདབ༑  རྒྱལ་བའི་དཀྱིལ་འཁོར་བཟང་ཞིང་དགའ་བ་དེར།  ། པདྨ་དམ་པ་ཤིན་ཏུ་མཛེས་ལས་སྐྱེས།  ། སྣང་བ་མཐའ་ཡས་རྒྱལ་བས་མངོན་སུམ་དུ།  ། ལུང་བསྟན་པ་ཡང་བདག་གིས་དེར་ཐོབ་ཤོག། བཀྲ་ཤིས་ནི།  བདག་གིས་ཚེ་རབས་ཀུན་ནས་བསྒྲུབས་པའི་ལྷ།  ། དུས་གསུམ་སངས་རྒྱས་ཀུན་གྱི་ཕྲིན་ལས་མ།  ། སྔོ་ལྗང་ཞལ་གཅིག་ཕྱག་གཉིས་མྱུར་ཞིང་དཔའ།  ། ཡུམ་གྱུར་ཨུཏྤལ་བསྣམས་མའི་བཀྲ་ཤིས་ཤོག༑ རྗེ་བཙུན་མ་ལ་∶¡Ãགསོལ་འདེབས་(《¡¶ཞ》¡-གསོལ་འདེབས་)མཎྜལ་དང་མཆོད་པ་ཚར་གསུམ་དུ་དབུལ་བ་ལས་དང་པོའོ།  ། གཉིས་པ་ཕྱག་འཚལ་བ་ནི།  འཇིག་རྟེན་གསུམ་མགོན་ཡུམ་གྱུར་སྤྱན་ཡངས་མ།  ། དུས་གསུམ་སངས་རྒྱས་ཐམས་ཅད་སྐྱེད་པའི་ཡུམ།  ། གཉིས་མེད་ཡེ་ཤེས་ངང་ལས་མ་གཡོས་ཀྱང་།  །  ཐུགས་རྗེའི་དབང་གིས་འགྲོ་དོན་སྣ་ཚོགས་མཛད།  ། བྱམས་པའི་ཡུམ་གྱུར་ཁྱོད་ལ་ཕྱག་འཚལ་ལོ།  ། སྐུ་མདོག་ལྗང་གུས་ཕྲིན་ལས་སྣ་ཚོགས་མཛད།  ། ཡོན་ཏན་རབ་རྒྱས་བཅུ་དྲུག་ལོན་པའི་ཚུལ།  ། འགྲོ་ལ་རབ་དགེས་ཞལ་ནི་འཛུམ་པ་དང་། །  ཞི་བའི་སྤྱན་གྱིས་འཇིག་རྟེན་གསུམ་ལ་གཟིགས།  ། ཐུགས་རྗེ་ཆེ་མངའ་ཁྱོད་ལ་ཕྱག་འཚལ་ལོ།  ། བྱང་སེམས་རང་བཞིན་ཟླ་བ་གདན་དུ་བཏིང་།  ། ཉོན་མོངས་མི་བསྐྱོད་རྡོ་རྗེའི་སྐྱིལ་ཀྲུང་བཞུགས།  ། སྒྲིབ་པ་ཀུན་སྤངས་པདྨའི་གདན་ལ་བཞུགས༑ ༑ ཟག་མེད་བདེ་རྒྱས་ཟླ་བའི་རྒྱབ་ཡོལ་ཅན།  ། ཟག་མེད་བདེ་བ་ཆེ་ལ་ཕྱག་འཚལ་ལོ།  ། ན་བཟའ་མཆོག་དང་རིན་ཆེན་དུ་མས་སྤྲས།  ། ཕྱག་གཡས་མཆོག་སྦྱིན་སྒྲུབ་ལ་དངོས་གྲུབ་སྟེར།  ། གཡོན་པ་ཨུཏྤལ་སྐྱོན་བྲལ་དག་པའི་རྟགས༑ ༑ ཕྱག་གཉིས་ཐབས་དང་ཤེས་རབ་ཟུང་དུ་འབྲེལ།  ། མཐའ་བྲལ་ཟུང་འཇུག་སྐུ་ལ་ཕྱག་འཚལ་ལོ།  ། དེ་ནས་གོང་མ་བཞིན་མཆོད་འབུལ་བྱས་ལ།  བསྟོད་པ་ཚར་གསུམ་བཏོན་ལ།  ཡན་ལག་བདུན་པ་ནས་བཀྲ་ཤིས་ཀྱི་བར་སྔར་དང་འདྲ།  རྗེ་བཙུན་མའི་མཎྜལ་དང་མཆོད་པ་གཉིས་པའོ།  ། གསུམ་པ་ཕྱག་འཚལ་བ་ནི།  ཐུགས་རྗེ་ཆེན་པོ་སྒྲོལ་མ་ཡུམ་ལ་ཕྱག་འཚལ་ལོ།  ། ཕྱག་སྟོང་སྤྱན་སྟོང་སྒྲོལ་མ་ཡུམ་ལ་ཕྱག་འཚལ་ལོ།  ། སྨན་པའི་རྒྱལ་པོ་སྒྲོལ་མ་ཡུམ་ལ་ཕྱག་འཚལ་ལཽ།  ། ཐུགས་རྗེ་ཐབས་མཁས་སྒྲོལ་མ་ཡུམ་ལ་ཕྱག་འཚལ་ལོ།  ། ས་ལྟར་བརྟན་གྱུར་སྒྲོལ་མ་ཡུམ་ལ་ཕྱག་འཚལ་ལོ།  ། ཆུ་ལྟར་བསིལ་གྱུར་སྒྲོལ་མ་ཡུམ་ལ་ཕྱག་འཚལ་ལོ།  ། མེ་ལྟར་སྨིན་མཛད་སྒྲོལ་མ་ཡུམ་ལ་ཕྱག་འཚལ་ལོ།  ། རླུང་ལྟར་རྒྱས་མཛད་སྒྲོལ་མ་ཡུམ་མ་ཕྱག་འཚལ་ལོ།  ། ཞེས་པས་ཕྱག་འཚལ་ལོ།  ། མཆོད་འབུལ་གོང་དང་འདྲ།  དེ་ནས་བསྟོད་པ་ཚར་བདུན་གདོན།  ཡན་ལག་བདུན་པ་སྔར་དང་འདྲ།  དེ་ནས་རྩ་སྔགས་ལ་གང་ཞི་བར་འདོད་པའི་སྤེལ་ཚིག་བཏགས་ལ་སྟོང་དུ་ཁ་ཚང་བར་བྱ་བའི་ཕྱིར་བཞི་བརྒྱ་བགྲང་ངོ་།  ། གོང་མ་བཞིན་ཡི་གེ་གཉིས་ཀྱི་སྦྱོར་བ་ཏཱ་རེ་ཞེས་པ་བཞི་བརྒྱ་བགྲང་ངོ་།  ། དེ་ནས་མཎྜལ་ཐ་མ་དབུལ།  རྗེ་བཙུན་བཅོམ་ལྡན་འདས་མ་ཐུགས་རྗེ་ཅན།  ། ཞེས་པ་ནས།  བཀྲ་ཤིས་ཀྱི་བར་སྔར་དང་འདྲ་སྟེ་མཎྜལ་བཞི་པའོ།  ། མཐར་མཆོད་དབུལ་བྱ་བ་དང་།  འདོད་པའི་དོན་ལ་གསོལ་བ་གདབ་པ་དང་།  བཀྲ་ཤིས་ཀྱི་བར་ལ་ལོང་ཡོད་ཅིང་སྤྲོས་པ་ལ་དགའ་ན་དབྱངས་སུ་གྲུབ་ནའང་དགའོ།  ། མ་གྲུབ་ན་ཚིགས་བཅད་ཀྱིས་ཀྱང་བཏུབ་བོ།  ། མཇུག་དགེ་བ་བསྔོ་བ་ནི།  བདག་གི་དགེ་བའི་རྩ་བ་འདི་ལ་བརྟེན་ནས་སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་སྐུ་གསུམ་ཡོན་ཏན་ཕྲིན་ལས་དང་བཅས་པ་མྱུར་དུ་ཐོབ་ནས།  མ་ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་སྡུག་བསྔལ་གྱི་རྒྱ་མཚོ་ཆེན་པོ་མྱུར་དུ་སྐེམས་པར་གྱུར་ཅིགསེམས་ཅན་མ་བསྒྲལ་བ་རྣམས་སྒྲོལ་བའི་མཐུ་ཐོགས་པ་མེད་པ་དང་ལྡན་པར་གྱུར་ཅིགསེམས་ཅན་མ་གྲོལ་བ་རྣམས་དགྲོལ་བའི་མཐུ་ཐོགས་པ་མེད་པ་དང་ལྡན་པར་གྱུར་ཅིག(《¡¶ལུ》¡+སེམས་ཅན་དབུགས་མ་ཕྱིན་པ་རྣམས་དབུགས་དབྱུང་བའི་མཐུ་ཐོགས་པ་མེད་པ་དང་ལྡན་པར་གྱུར་ཅིག)སེམས་ཅན་མྱ་ངན་ལས་མ་འདས་པ་རྣམས་མྱ་ངན་ལས་ཟློ་བར་བྱེད་པའི་མཐུ་ཐོགས་པ་མེད་པ་དང་ལྡན་པར་གྱུར་ཅིགདུས་གསུམ་གྱི་སངས་རྒྱས་ཐམས་ཅད་ཀྱི་བསླབ་པའི་གཞི་མཐའ་དག་ལ་རྗེས་སུ་སློབ་ཅིང་༑  བྱང་ཆུབ་སེམས་པའི་སྤྱོད་པ་རླབས་པོ་ཆེ་སྤྱད་པ་ལ་མཐུ་ཐོགས་པ་མེད་པ་དང་ལྡན་པར་གྱུར་ཅིགསྒྲོལ་མ་མཎྜལ་བཞི་པའི་གསོལ་འདེབས་རྗེ་བཙུན་གྲགས་པ་རྒྱལ་མཚན་གྱིས་མཛད་པའོ། །  ། །  ཨི་ཐི། །  ། །  གཏོར་མ་བཞི་བཤམས་པའི་དང་པོ་བཅོམ་ལྡན་འདས་སྒྲོལ་མ་ལ་སངས་རྒྱས་དང་བྱང་ཆུབ་སེམས་དཔས་བསྐོར་བ་ལ་དབུལ།  གཉིས་པ་ཆོས་སྐྱོང་ལ་ཕུལ་ལ་ཕྲིན་ལས་གཞོལ།  གསུམ་པ་རིགས་དྲུག་ཀུན་ལ་སྦྱིན།  བཞི་པ་གཞི་བདག་ལ་ཚིམ་པར་སྦྱིན་ནོ།  ། འདི་བྲིས་དགེ་བས་རྗེ་བཙུན་མ།  ། མཉེས་ནས་བདག་གི་སྡིག་སྒྲིབ་རྣམས།  ། བསལ་ནས་འགྲོ་བའི་དོན་དུ་ནི།  ། རྫོགས་པའི་སངས་རྒྱས་མྱུར་ཐོབ་ཤོག། མཾ་ག་ལཾ། །  ། །